.:: אודות רקדנית בטן - סימונה גוזמן ::.
שמי סימונה גוזמן ואני רקדנית בטן, רקדנית בטן שרוקדת עם מוזיקה שקטה ועם מוזיקה סוערת, עם תופים ועם חלילים, רוקדת את האביב ואת הים, את המדבר ואת השמש.
להיות רקדנית בטן היה חלומי מאז ומעולם, אולם את דרכי המקצועית התחלתי כדוגמנית הבית של "גוטקס".
11 שנים שימשתי דוגמנית צילום ומסלול והופעתי בתערוכות ובתצוגות אופנה מהנחשבות בעולם שהתקיימו בדיסילדורף ובפריס.
הופעתי בקטלוגים רבים ובצילומי שער של ירחוני אופנה.
חיכיתי להזדמנות להגשים את משאלתי, חלומי: ללמוד לרקוד ריקודי בטן.
ויום אחד התחלתי ללמוד בוינגייט מחול מזרחי - ריקודי בטן, והחלום הפך למציאות - הפכתי לרקדנית בטן עם תעודת הסמכה להוראת המחול המזרחי.
מאז עברתי השתלמויות בארץ ובמצרים אצל גדולי המורים.
רקדנית בטן- למה?
כי כאשר אני רוקדת ריקודי בטן, אני מוציאה לאור את האנרגיות העצומות שחבויות בי - את סימונה גוזמן!
ריקודי הבטן שלי משתלבים בהרמוניה ובחושניות עם מגוון המקצבים וכלי הנגינה המלודיים והקצביים, כאשר במאגר ריקודי הבטן שלי סגנונות רבים של המחול המזרחי, ביניהם: הריקוד הקלאסי, הבלאדי, הסעידי, ריקוד מקל, ריקוד צעיף וכנפי אייזיס.
בריקודי הבטן שלי אני מבטאת את מהותו של הריקוד על כל עושרו והשפע המתפרץ שבו.
ברוח זו אני יוצרת בהופעותיי חוויה אותנטית, קסומה, הלוקחת את הצופים אל מסע מרתק דרך הבשמים והתבלינים של ניחוחות וטעמי המזרח.
כל מפגש שלי כרקדנית בטן עם הקהל הופך לחוויה חד פעמית בלתי נשכחת המלאה בהפתעות !
כחיית-במה ותיקה אני מתחברת לכל סוג אירוע ויוצרת כוריאוגרפיות מרתקות משלי.
בנוסף להופעות כרקדנית בטן באירועים פרטיים רבים, הופעתי במופע "חלומה של אישה" בתיאטרון "ענבל" למחול בסוזן-דלל, בפסטיבל "מספרי סיפורים" עם יוסי אלפי, בפסטיבל ריקודי-בטן בים המלח, במופע "פרח לורד" 2008 בסוזן דלל ובמופעים גדולים נוספים.
לקריאה נוספת אודותי ולצפייה במגוון רחב של רקדניות בטן מכל העולם אנא הכנסו לאתר www.bestsbest.com/bellydance ותגלו עולם ומלואו בנושא ריקודי הבטן ורקדניות בטן.
בשנים האחרונות אחרי שנשים רבות גילו את חדוות ריקודי הבטן, נעשו מחקרים על הנושא והתברר שלריקודי הבטן יש יתרונות בריאותיים, בנוסף על ההנאה: ריקודי הבטן מחזקים את שרירי הבטן והאגן, מפחיתים כאבי גב, מונעים אוסטיאופורוזיס, מסייעים ללידה קלה וגורמים לעלייה ברמת הסירוטנין והנור-אדרנלין במוח שאחראים על מצב הרוח הטוב.
ריקוד הבטן מחבר אותנו לנשיות ומחזק את הביטחון העצמי.
אני מלמדת לרקוד ריקודי בטן נשים מכל טווח הגילאים - מתלמידות בתי-ספר תיכוניים ועד לגמלאיות.
הלימודים מתקיימים באופן פרטי, ב"סטודיו C" , בבית "דרך חיים" ובבית דני בתל אביב ובמקומות רבים נוספים.